**LĪGUMS**

Rīgā

**AS "Latvenergo"** (turpmāk tekstā – "Pasūtītājs"), tās \_\_\_\_\_\_\_ un \_\_\_\_\_\_\_ personās, kuri rīkojas, pamatojoties uz \_\_\_\_\_\_\_, no vienas puses, un

**SIA "EMPOWER"** (turpmāk tekstā – "Uzņēmējs"), tās \_\_\_\_\_\_\_ personā, kurš rīkojas, pamatojoties uz statūtiem, no otras puses, kopā sauktas "Puses", noslēdz šo Līgumu un vienojas par turpmāk minēto:

**1. Apzīmējumi**

* 1. "Līgums" – nozīmē šo Pušu parakstīto Līgumu, tā pielikumus un sastāvdaļas, kas ir uzskaitīti 3.punktā, un jebkuru citu dokumentu, kas papildina vai izmaina šo Līgumu vai tā pielikumus.
  2. "Darbi" – nozīmē visas tās darbības, ko Līgums uzliek par pienākumu Uzņēmējam, atbilstoši 2. punktam, un kā tas ir noteikts Tehniskajā specifikācijā (Pielikums Nr.2) un citos Līguma pielikumos.
  3. "Darba uzdevums" – Pušu saskaņots nākamajā mēnesī veicamo Darbu apjoms.
  4. "Projekta vadītājs" – Puses nozīmēta persona, kura to pārstāv Līguma ietvaros.
  5. "Tehniskais uzraugs" - Pasūtītāja nozīmēta persona, kas pārstāv Pasūtītāju, un kuru Pasūtītājs nozīmē kontrolēt Darbu izpildes atbilstību šim Līgumam, Tehniskajai specifikācijai (Pielikums Nr.2) un Darbus reglamentējošajiem normatīvajiem aktiem.
  6. "Darbu vadītājs" – Pasūtītāja apstiprināts Uzņēmēja pārstāvis, kurš nodrošina Darbu izpildi atbilstoši spēkā esošajiem normatīvajiem aktiem un šim Līgumam, un kurš organizē Uzņēmēja un tā apakšuzņēmēju darbību.
  7. "Līguma cena" – nozīmē kopējo cenu bez PVN par visu Darbu izpildi, kas ir noteikta Cenu tabulā (Pielikums Nr.1), un kuru Pasūtītājam ir jāsamaksā Uzņēmējam Līgumā noteiktajā kārtībā, lai pienācīgi izpildītu Līguma saistības.
  8. "Iekārtas" – nozīmē tādas iekārtas, instrumentus un aprīkojumu, kas Uzņēmējam nepieciešami Darbu izpildei.
  9. "Piedāvājums" – Uzņēmēja iesniegtais piedāvājums iepirkuma procedūrai "TEC-1 mehānisko iekārtu uzturēšanas remonts 2021. un 2022. gadā", ID Nr. IPR-63929, tajā skaitā visi iesniegtā piedāvājuma papildinājumi un precizējumi.

1. **Līguma priekšmets**

Uzņēmējs apņemas veikt TEC-1 mehānisko iekārtu uzturēšanas remontu 2021.gadā un 2022.gadā saskaņā ar Līguma noteikumiem un Tehnisko specifikāciju (Pielikums Nr.2), ievērojot Latvijas Republikā spēkā esošos normatīvos aktus un Pasūtītāja uzņēmumā spēkā esošās instrukcijas un normatīvus.

1. **Līguma sastāvdaļas**
   1. Līgums sastāv no sekojošiem dokumentiem, kas ir uzskatāmi par neatņemamu šī Līguma sastāvdaļu:
      1. Šis Līgums;
      2. Pielikums Nr.1 Cenu tabula;
      3. Pielikums Nr.2 Tehniskā specifikācija;
      4. Pielikums Nr.3 Informācija darbuzņēmējiem, veicot darbus AS "Latvenergo" objektos;
      5. Pielikums Nr.4 Fizisko personu datu aizsardzības noteikumi;
      6. Pielikums Nr.5 Piedāvājums.
   2. Jebkuru nesaskaņu vai pretrunu gadījumā starp augstāk minētajiem dokumentiem, prioritāte dokumentiem ir tādā secībā, kādā tie ir uzskaitīti Līguma 3.1. punktā.
2. **Līguma cena, apmaksas nosacījumi**
   1. Līguma cena par šajā Līgumā noteikto Darbu izpildi, ko Pasūtītājs samaksā Uzņēmējam, tiek noteikta līdz EUR 791 652,00 (septiņi simti deviņdesmit viens tūkstotis seši simti piecdesmit divi *euro* un 00 centi), bez PVN.Līguma pielikumā Nr.2 (Tehniskā specifikācija) ir uzskaitīti visi darbi, kas Pasūtītājam varētu būt nepieciešami TEC-1 mehānisko iekārtu uzturēšanai. Pasūtītājs negarantē visu Līguma pielikumā Nr.2 (Tehniskā specifikācija) norādīto darbu iepirkšanu, bet ar darba uzdevumiem, atkarībā no nepieciešamības, pasūtīs tikai attiecīgajā mēnesī nepieciešamos darbus.
   2. Visi nodokļi un nodevas ir iekļauti Līguma cenā un to maksājumus izdara Uzņēmējs, izņemot pievienotās vērtības nodokli. Pievienotās vērtības nodoklis tiek aprēķināts, norādīts rēķinos un apmaksāts saskaņā ar attiecīgiem, spēkā esošiem normatīviem aktiem.
   3. Pasūtītājs veic maksājumus Uzņēmējam saskaņā ar Līguma noteikumiem, Cenu tabulu (Pielikums Nr.1) un normatīvo aktu prasībām, ar nosacījumu, ka Uzņēmējs pienācīgi izpilda Līguma saistības.
   4. Jebkuras izmaiņas attiecībā uz Līguma cenu ir spēkā vienīgi Pusēm rakstiski vienojoties.
   5. Pasūtītājs samaksu par Uzņēmēja kvalitatīvi izpildītajiem Darbiem veic atbilstoši Cenu tabulai (Pielikums Nr.1) pēc ikmēneša akta par izpildītiem darbiem (Forma Nr.2) parakstīšanas 30 (trīsdesmit) dienu laikā pēc Uzņēmēja rēķina saņemšanas dienas, veicot pārskaitījumu uz rēķinā norādīto Uzņēmēja kontu kredītiestādē, bet ne agrāk kā pēc Līguma noteikumiem atbilstoša līguma izpildes nodrošinājuma saņemšanas. Uzņēmējam rēķini jāizraksta saskaņā ar normatīvajos aktos noteikto kārtību.
   6. Pasūtītājs ir tiesīgs apmaksāt materiālu/iekārtu piegādes Darbu izpildes vietā pirms to montāžas un/vai iebūvēšanas.
   7. Savlaicīgi nepiegādāts rēķins un/vai rēķins, kas neatbilst šī Līguma noteikumiem un/vai normatīvo aktu prasībām, attiecīgi pagarina rēķina samaksas termiņu par termiņu, kāds Uzņēmējam nepieciešams, lai novērstu trūkumus.
   8. Apmaksa par neparedzētajiem darbiem tiek veikta, balstoties uz faktiski patērēto cilvēkdienu un mašīnmaiņu skaitu darbu izpildei un darbaspēka un mehānismu vienību izcenojumiem, kuri doti Cenu tabulā (Pielikums Nr.1), kā arī nepieciešamajiem materiāliem atbilstoši tirgus cenām un faktiski patērētajam daudzumam.
   9. Par samaksas brīdi uzskatāms kredītiestādes atzīmes datums Pasūtītāja maksājuma uzdevumā.
3. **Darbu izpildes noteikumi**
   1. Uzņēmējs Darbus izpilda saskaņā ar Līguma noteikumiem, Darba uzdevumu, Tehnisko specifikāciju (Pielikumā Nr.2) un vides, darba aizsardzības un ugunsdrošības noteikumiem (Pielikumā Nr.3), ievērojot Pasūtītāja norādījumus, ciktāl šādi norādījumi neizmaina Līgumu, Tehnisko specifikāciju, esošos normatīvus, Līguma cenu vai Darbu izpildes termiņus.
   2. Uzņēmējs apņemas veikt Darbus no 2021.gada 1.janvāra līdz 2022.gada 31.decembrim.
   3. Pasūtītājs katru mēnesi līdz 20. datumam sagatavo un iesniedz Uzņēmējam saskaņošanai nākošā mēneša Darba uzdevumu. Darba uzdevumā tiek iekļauti darbi atbilstoši plānotajam apkopes un uzturēšanas darbu grafikam un Līguma cenu tabulas (Pielikums Nr.1) izmaksām un konkrētajā mēnesī veicamie papildus darbi ar iepriekš saskaņotajām darbu izmaksām. Uzņēmējam 5 (piecu) darba dienu laikā ir jāizskata nākošā mēneša Darba uzdevums. Gadījumos, ja Uzņēmējam ir iebildumi par uzdotā Darba uzdevuma izcenojumiem vai darbu izpildes termiņiem, par to tiek informēts Pasūtītājs. Ja 5 (piecu) darba dienu laikā no Uzņēmēja nav saņemta informācija par Darba uzdevumu, tiek uzskatīts, ka Uzņēmējs Darba uzdevumus un darbu izpildes termiņus ir saskaņojis.
   4. Gadījumā, ja mēneša gaitā rodas neparedzēti darbi, kuru izpilde ir neatliekama, tos mutiski uzdod attiecīgā TEC vadītājs vai Ekspluatācijas dienesta vadītājs. 3 (trīs) darba dienu laikā pēc darbu izpildes TEC attiecīgais Ekspluatācijas dienesta vadītājs kopā ar Uzņēmēja pārstāvi noformē Darba pasūtījuma aktu, kuru no Pasūtītāja puses paraksta persona, kura mutiski uzdevusi veikt darbu un TEC Tehniskais direktors. No Uzņēmēja puses Darba pasūtījuma aktu paraksta Uzņēmēja Darbu vadītājs. Pēc neatliekamo darbu izpildes darbus nodod, noslēdzot Darbu uzdošanas aktu, kurā norādīts reāli patērētais cilvēkstundu skaits un izmantotie materiāli un mehānismi. Pēc katra atsevišķa darba izpildes tiek sastādīts Tehniskais akts, kurš ir izpilddokumentācijas neatņemama sastāvdaļa.
   5. Lai pildītu Līgumā paredzētos Darbus, Uzņēmējam jānodarbina personāls, kas ir kvalificēts attiecīgo darbu veikšanai.
   6. Uzņēmējs Darbus veic ar savu darbaspēku, mehānismiem, materiāliem un rezerves daļām, izņemot tos Tehniskajā specifikācijā (Pielikums Nr.2) uzskaitītos materiālus, kuru piegādi nodrošina Pasūtītājs.
   7. Ja Darbu izpildes vietā darbojas arī citi uzņēmēji, tad Pasūtītāja Projekta vadītājs koordinē Darbu izpildes laika saskaņošanu ar citu uzņēmēju Darbu izpildes laika grafikiem un Uzņēmējs apņemas ievērot saskaņoto darbu izpildes laiku.
   8. Uzņēmējam ir pienākums kvalitatīvi izpildīt Darbus saskaņā ar šī Līguma noteikumiem, Latvijas Republikā spēkā esošajiem normatīvajiem aktiem un standartiem. Darbi jāveic atbilstoši "Drošības prasībām, veicot darbus elektroietaisēs" (LEK 025), "Drošības prasībām, veicot darbus siltuma un gāzes ietaisēs" (LEK 036), kārtībai K233 "Darbu, kurus veic darbuzņēmēji Ražošanas objektos, izpildes kārtība", kā arī ievērojot ugunsdrošības, darba aizsardzības, sanitāros un apkārtējās vides aizsardzības noteikumus.
4. **Pasūtītāja pienākumi un tiesības**
   1. Pasūtītāja ieceltais ***Projekta vadītājs ir*** \_\_\_\_\_\_\_***,*** Tehniskais uzraugs ir \_\_\_\_\_\_\_. Pasūtītājam ir tiesības, ar iepriekšēju rakstisku paziņojumu Uzņēmējam, jebkurā brīdī pēc saviem ieskatiem nomainīt Projekta vadītāju un/vai Tehniskos uzraugus.
   2. Pasūtītāja Projekta vadītājs pēc Līguma parakstīšanas iepazīstina Uzņēmēju ar Pasūtītāja uzņēmumā spēkā esošajiem Līguma 2.punktā noteiktos Darbus reglamentējošiem normatīviem un instrukcijām.
   3. Pasūtītājs nodrošina Uzņēmēja personāla, iekārtu un autotransporta pieeju Darbu izpildes vietai Darbu veikšanai saskaņā ar kārtību K233 "Darbu, kurus veic darbuzņēmēji Ražošanas objektos, izpildes kārtība" Pušu saskaņotajos laikos.
   4. Pasūtītājs pieņem Uzņēmēja pienācīgi izpildīto Darbu atbilstoši Līguma noteikumiem.
   5. Pasūtītājs ir tiesīgs apturēt Līguma Darbu izpildi, ja Uzņēmējs pārkāpj darba aizsardzības, ugunsdrošības, sanitāros un apkārtējās vides aizsardzības noteikumus, kā rezultātā var rasties personāla veselībai un dzīvībai bīstami apstākļi vai materiāli zaudējumi Pasūtītājam, sastādot aktu, kuru paraksta Uzņēmēja Projekta vadītājs, un rakstiski paziņojot Uzņēmējam. Šādā Līguma Darbu izpildes apturēšanas gadījumā Uzņēmējam ir pienākums nodrošināt, ka tā Darbu izpildē iesaistītie darbinieki/apakšuzņēmēji atkārtoti iziet darba aizsardzības un drošības instruktāžu, ja tas noteikts sastādītajā aktā.
   6. Pasūtītāja apstiprinātajās politikās ir noteikts, ka Pasūtītāja darbiniekiem un sadarbības partneriem, ieskaitot Uzņēmēju un tā apakšuzņēmējus, savā darbībā jāievēro augstus ētikas standartus. Atbilstoši politikām, gadījumā, ja Pasūtītājam rodas būtiskas aizdomas par koruptīvām vai krāpnieciskām darbībām saistībā ar Līguma izpildi, Pasūtītājam ir tiesības Darbu veikšanas laikā un 365 dienu laikā pēc Līguma izbeigšanas saskaņā ar Līguma 16.punktu, pieprasīt informāciju un/vai veikt auditu/pārbaudi saistībā ar Līguma izpildi. Audita/pārbaudes veicēju izvēlas un darbus apmaksā Pasūtītājs. Audita/pārbaudes rezultātā iegūtā informācija ir konfidenciāla un nav izpaužama trešajām personām. Pasūtītājs nodrošina, ka audita/pārbaudes veicējs ievēro šī Līguma noteikumus par konfidencialitāti. Uzņēmējam ir pienākums šajā punktā noteiktās prasības iekļaut arī līgumos, ko tas slēdz ar apakšuzņēmējiem šī Līguma izpildes nodrošināšanai. Ja Pasūtītājs konstatē, ka Uzņēmējs vai tā apakšuzņēmēji nesadarbojas ar Pasūtītāju šī punkta izpildē, tad Pasūtītājam ir tiesības vienpusēji ar rakstisku paziņojumu mēnesi iepriekš izbeigt Līgumu, bet ja tas atkārtojas, tad Pasūtītājam ir tiesības Uzņēmēju, ja tas reģistrēts kvalifikācijas sistēmas "Būvdarbi" kvalificēto piegādātāju reģistrā, izslēgt no šīs sistēmas uz gadu, nosūtot Uzņēmējam attiecīgu rakstisku paziņojumu.
5. **Uzņēmēja pienākumi un tiesības**
   1. Uzņēmējam ir pienākums izpildīt Līguma 2. punktā norādītos Darbus saskaņā ar Līguma noteikumiem, Tehnisko specifikāciju (Pielikums Nr.2) un Darba uzdevumu, ievērojot Latvijas Republikā spēkā esošos normatīvos aktus.
   2. Uzņēmējam ir pienākums par saviem līdzekļiem iegūt visas nepieciešamās atļaujas (ieskaitot darba atļaujas), saskaņojumus, sertifikātus vai licences no valsts pārvaldes un pašvaldību institūcijām vai sabiedrisko pakalpojumu uzņēmumiem, ja minētie dokumenti ir nepieciešami Darbu veikšanai, to nodošanai vai šī Līguma pienācīgai izpildei.
   3. Uzņēmēja nozīmētais ***Projekta vadītājs ir*** \_\_\_\_\_\_\_, Darbu vadītājs ir \_\_\_\_\_\_\_. Projekta vadītāju un/vai Darbu vadītāju Uzņēmējs ir tiesīgs nomainīt vienīgi ar Pasūtītāja rakstisku piekrišanu, nozīmējot jaunu Projekta vadītāju un/vai Darbu vadītāju ar līdzvērtīgu pieredzi un kvalifikāciju.
   4. Uzņēmējs Darbu izpildē ievēro normatīvos aktus un nacionālos standartus, kas nosaka Darbu izpildi. Uzņēmējs atlīdzina Pasūtītājam zaudējumus, kas Pasūtītājam radušies Uzņēmēja darbības/bezdarbības rezultātā, ieskaitot trešo personu prasības, uzliktos naudas sodus u.tml.
   5. Uzņēmējs ir atbildīgs par visa šī Līguma izpildei nepieciešamā darbaspēka piesaistīšanu, kā arī par visu ar to saistīto izdevumu (komandējumi, uzturs, naktsmītnes, transports u.c.) segšanu. Uzņēmējs nodrošina visas Darbu izpildei nepieciešamās Iekārtas, rezerves daļas, izejvielas un materiālus, izņemot Tehniskajā specifikācijā norādītos materiālus un rezerves daļas, ko piegādā Pasūtītājs. Visas izmaksas, kas saistītas ar uzturēšanas remonta darbiem nepieciešamo Iekārtu izmantošanu un rezerves daļu, izejvielu un materiālu piegādi, ir iekļautas Līguma cenā.
   6. Uzņēmējs 5 (piecas) dienas pirms Darbu uzsākšanas Darbu izpildes vietā caurlaižu noformēšanai un pielaišanai pie darba iesniedz Pasūtītāja Projekta vadītājam vēstuli (pēc formas, kura noteikta AS "Latvenergo" caurlaižu režīma noteikumos) ar darbinieku sarakstu, kuri strādās šī Līguma darbus.
   7. Uzņēmējs Darbu izpildes laikā uztur kārtībā Darbu izpildes vietu, nepieciešamības gadījumā nodrošina brīdinājuma zīmju izlikšanu, speciāla apgaismojuma uzstādīšanu, Darbu izpildes vietas apsardzi un atpazīstamības zīmju uzstādīšanu saskaņā ar kārtību K233 "Darbu, kurus veic darbuzņēmēji Ražošanas objektos, izpildes kārtība". Pēc Darbu pabeigšanas līdz nodošanas- pieņemšanas akta parakstīšanai Uzņēmējs sakopj un saved kārtībā Darbu izpildes vietu, aizved Darbu izpildes laikā demontētās iekārtas, materiālus un atkritumus, kā arī atgriež Pasūtītājam dokumentus, t.sk. caurlaides.
   8. Uzņēmējam ir pienākums veikt atkritumu un iepakojuma materiālu šķirošanu. Atkritumu un iepakojuma materiālu, tajā skaitā arī bīstamo atkritumu, šķirošanas un utilizācijas izmaksas ir iekļautas Līguma cenā un atsevišķa samaksa par atkritumu utilizāciju nevar tikt prasīta. Turpmākai izmantošanai nederīgos, būvniecības un citus atkritumus Uzņēmējs apsaimnieko atbilstoši tiesību normatīvajiem aktiem, kas regulē atkritumu t.sk. bīstamo atkritumu apsaimniekošanu, kā arī ir atbildīgs par to nodošanu apsaimniekošanai atkritumu pārstrādes vai apglabāšanas komersantam. Ne vēlāk kā 30 (trīsdesmit) dienu laikā pēc bīstamo un/vai būvniecības atkritumu nodošanas utilizācijā, vai iesniedzot izpilddokumentāciju par Darbiem, Uzņēmējs iesniedz Pasūtītājam atkritumu pārvadājuma reģistrācijas karti – pavadzīmi, kas apliecina bīstamo atkritumu nodošanu komersantam, kuram ir reģionālās vides pārvaldes apstiprināta attiecīga atļauja, un/vai būvniecības atkritumu pārvadāšanas reģistrācijas karti – pavadzīmi. Gadījumā, ja Līguma izpildes laikā bīstamo atkritumu un būvniecības atkritumu nav bijis, Uzņēmējs iesniedz Pasūtītājam izziņu (1 eksemplārā) par bīstamo atkritumu neesamību.
   9. Katru mēnesi Uzņēmējs sastāda aktu par Darbu izpildes laikā demontētām iekārtām un materiāliem (ja tādi ir bijuši), kas netiek atkārtoti izmantoti montāžā. Aktu paraksta Darbu vadītājs un Pasūtītāja Tehniskie uzraugi. Abpusēji parakstīto aktu par demontētām iekārtām un materiāliem, kas netiek atkārtoti izmantoti montāžā, Uzņēmējs kopā ar ikmēneša aktu par izpildītajiem Darbiem (Forma Nr.2) iesniedz Pasūtītājam. Ja demontētās iekārtas un materiāli tiek klasificēti kā metāllūžņi, Uzņēmējam ir pienākums nodrošināt to šķirošanu un novietošanu Pasūtītāja norādītās vietās, ievērojot kārtību (K248) "Kārtība melno un krāsaino metāla atgriezumu un lūžņu iegūšanai un realizācijai AS "Latvenergo""
   10. Uzņēmējs nodrošina Pasūtītāja Projekta vadītājam vai citām Pasūtītāja pilnvarotām personām brīvu pieeju Darbu izpildes vietai vai citām teritorijām, kurās tiek veikti Darbi, lai Pasūtītājs varētu pārbaudīt Darbu gaitu un Darbu kvalitāti. Uzņēmējam ir pienākums iespēju robežās sniegt Pasūtītāja Projekta vadītājam nepieciešamo tehnisko palīdzību šādu pārbaužu veikšanai.
   11. Ja, pārbaudot Darbus, tiek konstatēts, ka tie neatbilst Līguma noteikumiem vai normatīvo aktu prasībām, Uzņēmējam ir pienākums Pasūtītāja Projekta vadītāja norādītajā laika periodā uz sava rēķina veikt nepieciešamos labojumus vai darbības, lai nodrošinātu atbilstību noteiktajām prasībām, vai novērst pieļauto pārkāpumu.
   12. Uzņēmējs nodrošina Pasūtītāja Projekta vadītājam iespēju piekļūt pie tehniskās dokumentācijas, dažādiem mērījumu un pārbaužu rezultātiem vai citas informācijas, kas saistīta ar Darbu izpildes vietu un Darbu izpildi.
   13. Pēc Pasūtītāja Projekta vadītāja pieprasījuma Uzņēmējs sniedz skaidrojumus attiecībā uz Uzņēmēja izstrādāto dokumentāciju vai iesniegto informāciju.
   14. Uzņēmējs iesniedz Pasūtītājam dokumentāciju saskaņā ar Tehniskajā specifikācijā noteikto apjomu un Pasūtītāja norādītajā termiņā.
   15. Uzņēmējs apņemas Līguma spēkā esamības laikā nepieļaut Pasūtītāja darbinieku paralēlu (vienlaicīgu) nodarbinātību un neslēgt darba līgumus vai citus civiltiesiska rakstura līgumus par noteikta darba veikšanu ar Pasūtītāja darbinieku. Slēgt darba līgumus vai citus civiltiesiska rakstura līgumus par noteikta darba veikšanu ar Pasūtītāja darbinieku Uzņēmējs drīkst tikai gadījumā, ja ir saņemta Pasūtītāja rakstiska piekrišana. Gadījumā, ja ir notikusi paralēla (vienlaicīga) Pasūtītāja darbinieka nodarbināšana bez Pasūtītāja piekrišanas un Uzņēmējs nespēj pierādīt, ka ir veiktas nepieciešamās darbības, lai nodrošinātu šajā punktā Uzņēmējam noteiktā darbinieka paralēlas (vienlaicīgas) nodarbinātības aizlieguma izpildi (piemēram, saņemts darbinieka apliecinājums, ka starp darbinieku un Pasūtītāju nepastāv darba tiesiskās attiecības), Pasūtītājam ir tiesības aprēķināt Uzņēmējam līgumsodu 5 (piecu) Latvijas Republikā noteikto minimālo mēneša darba algu apmērā par katru pārkāpuma gadījumu. Puses vienojas, ka šajā punktā noteiktais nodarbinātības ierobežojums attiecināms tikai uz paralēlu (vienlaicīgu) darbinieka nodarbināšanu gan pie Pasūtītāja, gan pie Uzņēmēja, un tas neietekmē parastu secīgu personāla apriti darba tirgū, kuras rezultātā darbinieks izbeidz darba tiesiskās attiecības ar Pasūtītāju un nodibina darba tiesiskās attiecības ar Uzņēmēju. Šajā punktā minētie nosacījumi un atbildība attiecas arī uz apakšuzņēmējiem, ievērojot Līguma 8.punktā noteikto apakšuzņēmēju iesaistīšanas kārtību un Uzņēmēja atbildību par apakšuzņēmēju darbību/bezdarbību kā par paša Uzņēmēja darbību/bezdarbību. Uzņēmējam ir pienākums nodrošināt šajā punktā minēto noteikumu iekļaušanu līgumā ar apakšuzņēmējiem un Uzņēmējs ir atbildīgs par to, ja apakšuzņēmēji neievēro šajā punktā minētos noteikumus.

**8. Apakšuzņēmēji**

* 1. Uzņēmējs nav tiesīgs bez saskaņošanas ar Pasūtītāju iesaistīt apakšuzņēmējus Līguma izpildē.
  2. Rakstveida iesniegumam par apakšuzņēmēja piesaisti jāpievieno vienošanās protokols ar apakšuzņēmēju, kā arī apakšuzņēmēja kvalifikācijas dokumenti tādā apmērā, kā tas tika prasīts iepirkuma procedūras dokumentos.
  3. Pasūtītājs nepiekrīt apakšuzņēmēja nomaiņai vai piesaistei, ja piedāvātais apakšuzņēmējs neatbilst iepirkuma procedūras dokumentos noteiktajām apakšuzņēmējiem izvirzītajām prasībām.
  4. Pasūtītājs pieņem lēmumu atļaut vai atteikt jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad ir saņēmis visu informāciju un dokumentus, kas nepieciešami apakšuzņēmēja izvērtēšanai saskaņā ar Līguma 8.punktu. Izmaiņas apakšuzņēmēju sarakstā saskaņo TEC tehniskais direktors.
  5. Uzņēmēja noslēgto apakšlīgumu noteikumi nedrīkst būt pretrunā ar Līguma noteikumiem.
  6. Uzņēmējs uzņemas pilnu atbildību par apakšuzņēmēju veikto darbu, par izpildes termiņu ievērošanu darbiem, kurus veic apakšuzņēmēji, un nodarītajiem zaudējumiem, kā arī veic to darbu apmaksu.
  7. Pasūtītājs neatbild par Uzņēmēja saistībām, kuras tas uzņēmies attiecībā pret apakšuzņēmējiem un trešajām personām, lai nodrošinātu Līguma izpildi vai sakarā ar Līgumu.
  8. Apakšuzņēmēju sarakstā jānorāda arī apakšuzņēmēju apakšuzņēmējus un uz tiem attiecas Līguma 8.punktā minētie nosacījumi un noteikumi.

**9.** **Līguma izpildes nodrošinājums**

9.1. Uzņēmējam 21 (divdesmit vienas) dienas laikā pēc Līguma parakstīšanas ir jāiesniedz Pasūtītājam Līguma izpildes nodrošinājums 1% apmērā no Līguma cenas. Līguma izpildes nodrošinājums ir Pasūtītājam pieņemama kredītiestādes garantija vai apdrošināšanas polise, kas paredz nodrošinājuma izsniedzēja pienākumu beznosacījuma kārtībā un pēc Pasūtītāja pirmā pieprasījuma samaksāt Pasūtītājam tā pieprasītās summas nodrošinājuma apmērā. Līguma izpildes nodrošinājuma saturam jābūt saskaņotam ar Pasūtītāju. Līguma izpildes nodrošinājums var būt arī naudas summas iemaksa Pasūtītāja bankas kontā šajā punktā norādītajā nodrošinājuma apmērā.

9.2. Gadījumā, ja Līguma izpildes nodrošinājums tiek iesniegts kā apdrošināšanas polise, tajā ir jābūt norādītam, ka apdrošināšanas polise ir neatsaucama un pēc Pasūtītāja pirmā rakstveida pieprasījuma beznosacījuma kārtībā, ne vēlāk kā 30 (trīsdesmit) dienas no pieprasījuma iesniegšanas tiks izmaksāta pieprasītā nodrošinājuma summa, neprasot Pasūtītājam pamatot savu prasību, un ka pievienotie apdrošināšanas noteikumi nevar apgrūtināt vai jebkādā veidā grozīt šo noteikto nodrošinājuma summas izmaksas kārtību. Apdrošināšanas prēmijas samaksai ir jābūt veiktai pilnā apmērā un apdrošināšanas prēmijas samaksu apliecinošu dokumentu Uzņēmējam ir jāiesniedz Pasūtītājam vienlaikus ar apdrošināšanas polisi.

9.3. Līguma izpildes nodrošinājumam ir jābūt spēkā Līguma 5.2. punktā noteiktajā Darbu izpildes termiņā un 30 (trīsdesmit) dienas pēc tā. Gadījumā, ja Darbi netiek pabeigti Līguma 5.2. punktā noteiktajā Darbu izpildes termiņā, Uzņēmējam ne vēlāk kā līdz 10. (desmitajai) darba dienai pirms Līguma izpildes nodrošinājuma termiņa beigām Līguma izpildes nodrošinājums ir jāpagarina par termiņu, kurš ir vienāds ar Darbu izpildes termiņa pagarinājumu.

9.4. Pasūtītājs ietur Līguma izpildes nodrošinājumu līgumsoda un/vai zaudējumu summas apmērā, lai kompensētu zaudējumus un/vai saskaņā ar Līgumu aprēķināto līgumsodu, bet gadījumā, ja Līguma izpildes nodrošinājums ir jāpagarina, bet Uzņēmējs Līguma 9.3.punktā noteiktajā termiņā to nav izdarījis, Pasūtītājs ietur Līguma izpildes nodrošinājumu pilnā apmērā.

9.5. Līguma izpildes nodrošinājumu 10 (desmit) dienu laikā pēc visu Līguma Darbu izpildes un pieņemšanas no Pasūtītāja puses Pasūtītājs dzēš un nosūta vai atdod Uzņēmējam, ja ir saņemts Uzņēmēja pieprasījums. Par kredītiestādes izsniegtas garantijas dzēšanu Pasūtītājs nosūta kredītiestādei rakstveida paziņojumu par tās atbrīvošanu no garantijas saistībām.

9.6. Ja Līguma izpildes nodrošinājums ir bijis kā naudas summas iemaksa Pasūtītāja kontā, tad Pasūtītājs to pilnā apmērā vai nodrošinājuma neieturēto daļu pārskaita uz Līgumā norādīto Uzņēmēja kontu kredītiestādē 10 (desmit) dienu laikā pēc visu Līguma Darbu izpildes un pieņemšanas no Pasūtītāja puses.

9.7. Uzņēmējs, saņemot Pasūtītāja rakstveida piekrišanu, ir tiesīgs samazināt Līguma 9.1.punktā noteikto Līguma izpildes nodrošinājuma apmēru proporcionāli izpildīto darbu vērtībai. Līguma izpildes nodrošinājuma samazināšanu var veikt ne biežāk kā vienu reizi kalendārajā gadā.

1. **Riska pāreja, zaudējumu atlīdzība**
   1. Atbildību par Darbu izpildes vietas uzturēšanu un Darbu saglabāšanu, kā arī risku par Darbu, materiālu un iekārtu (tai skaitā Pasūtītāja iekārtas, kuras nodotas Uzņēmējam Darbu izpildei) bojāšanu un iznīcināšanu līdz attiecīgo darbu nodošanas – pieņemšanas akta parakstīšanas brīdim nes Uzņēmējs.
   2. Cilvēku traumu un Pasūtītāja ar Darbu izpildi nesaistītā īpašuma vai trešo personu īpašuma bojāšanas vai iznīcināšanas risku nes Uzņēmējs, ja tas ir radies Darbu izpildes gaitā vai kā to tiešās sekas, izņemot gadījumu, ja cilvēku traumas vai kaitējums īpašumam ir radies Pasūtītāja vai viņa pārstāvju vainas dēļ. Visi nelaimes gadījumi, kas notikuši Darbu izpildes vietā, tiek izmeklēti saskaņā ar Latvijas Republikas normatīvajiem aktiem.
   3. Katra no Pusēm ir atbildīga par savas darbības vai bezdarbības rezultātā otrai Pusei nodarītajiem zaudējumiem. Katras Puses maksimālais atbildības limits par Līguma saistību neizpildi vai nepienācīgu izpildi nevar pārsniegt Līguma cenas apmēru.
   4. Uzņēmējam ir pienākums 10 (desmit) darba dienu laikā no Līguma spēkā stāšanās dienas apdrošināt savu civiltiesisko atbildību pret trešajām personām un Pasūtītājam nodarītajiem zaudējumiem un iesniegt Pasūtītājam apdrošināšanas līguma kopiju. Apdrošināšanas kompensācijas limits ir ne mazāks kā 4% apmērā no Līguma cenas. Ja polise tiek noformēta uz vienu gadu, Uzņēmējam ir pienākums vismaz 30 (trīsdesmit) dienas pirms polises beigām pagarināt to uz nākamo gadu.
   5. Puses ir atbildīgas un apņemas ievērot visus Latvijas Republikā un Pasūtītāja objektos noteiktos pasākumus saistībā ar COVID-19 ierobežošanu, t.sk. katra no Pusēm ir atbildīga par to, lai darbu izpildes vietai netiktu pielaists personāls vai trešās personas ar jau apstiprinātu COVID-19 infekciju, personas, kuras pēdējo 14 dienu periodā pirms ierašanās objektā ir bijušas ārpus Latvijas vai saskārušās ar COVID-19 inficētām personām, vai ir ar slimībai COVID-19 raksturīgām inficēšanās pazīmēm.
2. **Garantijas saistības**
   1. Uzņēmējs garantē, ka Darbi tiks veikti atbilstošā kvalitātē, profesionāli saskaņā ar Līguma noteikumiem, Darba uzdevumu un spēkā esošajiem normatīvajiem aktiem. Uzņēmējs garantē, ka Darbos nebūs nekādu defektu to kvalitātes, iekārtu, materiālu, nepareizu Darbu, tajā skaitā montāžas, savienojumu ar citām elektrostacijas konstrukcijām, būvēm un/vai iekārtām, vai kādu citu iemeslu dēļ.
   2. Garantijas termiņš izpildītajiem Darbiem un piegādātajiem materiāliem ir 36 (trīsdesmit seši) mēneši vai līdz nākamajai plānotai apkopei vai uzturēšanas remontam, ja plānotās apkopes vai uzturēšanas remonta periodiskums ir mazāks par 36 (trīsdesmit seši) mēneši.
   3. Ja garantijas defektu pieteikšanas periodā Darbos tiek atklāti kādi defekti vai nepilnības, Pasūtītājs par to rakstiski paziņo Uzņēmējam. Puses 10 (desmit) darba dienu laikā no paziņošanas dienas sagatavo un paraksta defektu aktu, kurā norādīta konstatētā neatbilstība, atkāpe vai pārkāpums konkrētam Līguma vai tā pielikuma punktam vai funkcionālajam kritērijam, standartam vai normatīvam, defekta novēršanai nepieciešamās galvenās darbības, ja tās iespējams noteikt, vai citādi – defekta cēloņa noskaidrošanai nepieciešamās aktivitātes, un minēto darbību īsākie iespējamie izpildes termiņi. Avāriju vai citos ārkārtējos gadījumos Uzņēmējam defektu novēršanai jāierodas nekavējoties, t.i., ne vēlāk kā 24 (divdesmit četru) stundu laikā pēc rakstiska paziņojuma saņemšanas.

11.4. Uzņēmējam ir pienākums novērst defektu aktā norādītos defektus, tai skaitā to varbūtējo ietekmi uz visu objektu. Minētās darbības ir jāizdara defektu aktā norādītajā termiņā.

11.5. Ja Uzņēmējs nav izlabojis defektus defektu aktā norādītajā termiņā, Pasūtītājs ir tiesīgs vai nu ar saviem spēkiem, vai ar citu kvalificētu speciālistu palīdzību novērst radušos trūkumus. Uzņēmējs šādā gadījumā atlīdzina Pasūtītājam radušos izdevumus.

11.6. Pasūtītājs nodrošina Uzņēmējam piekļūšanu objektam, lai Uzņēmējs varētu izpildīt garantijas saistības.

11.7. Uzņēmējam ir pienākums novērst visus defektus, kuri ir piekritīgi garantijai un kuri ir pieteikti Līguma 11.2.punktā norādītajā garantijas defektu pieteikšanas periodā, neprasot nekādu samaksu no Pasūtītāja. Gadījumā, ja iekārta, būve vai kāda to daļa nevar tikt izmantota sakarā ar defektiem, uz kuriem attiecas šī garantija, garantijas defektu pieteikšanas periods uz Darbiem tiek pagarināts par laika periodu līdz defektu novēršanai.

11.8. Gadījumā, ja Uzņēmējs neatzīst defektu vai nosaka nesamērīgi garu defekta novēršanas termiņu, kā rezultātā Puses 10 (desmit) darba dienu laikā no defekta pieteikšanas dienas nav abpusēji parakstījušas defektu aktu, Pasūtītājam ir tiesības pasūtīt defekta ekspertīzi un organizēt konstatētā defekta novēršanu ar saviem vai trešās puses spēkiem. Ekspertīzes atzīta defekta gadījumā Uzņēmējam ir pienākums segt ekspertīzes un defekta novēršanas izmaksas.

* 1. Strīdi par garantijas ietvaros veikto darbu izpildi un kvalitāti tiek risināti Līguma 19.punktā noteiktajā kārtībā.

1. **Darbu pieņemšanas kārtība**
   1. Pasūtītāja iekārtās un būvēs veiktie darbi tiek pieņemti, sagatavojot abu Pušu parakstītu aktu par iekārtas un/vai būves pieņemšanu ekspluatācijā pēc remonta un/vai apkopes.
   2. Gadījumā, ja sagatavojot Līguma 12.1.punktā minēto aktu, Pasūtītājs izvirza argumentētus iebildumus vai pretenzijas, Puses, parakstot atsevišķu protokolu, vienojas par trūkumu novēršanas termiņiem. Uzņēmējam ir pienākums uz sava rēķina veikt šo trūkumu novēršanu. Minētajā gadījumā akts tiek parakstīts pēc šo trūkumu novēršanas.
   3. Darba gaitā un pēc Darbu pabeigšanas tiek noformēta un Pasūtītājam iesniegta tehniskā dokumentācija, kura norādīta Tehniskajā specifikācijā (Pielikums Nr.2).
   4. Kārtējā mēnesī faktiski izpildītos darbus Pasūtītājs pieņem apmaksai ar Pušu parakstītu ikmēneša aktu (Forma Nr.2) par izpildītajiem darbiem. Uzņēmējs atbilstoši Pasūtītāja apstiprinātai formai (Forma Nr.2) sagatavo un iesniedz Pasūtītājam apstiprināšanai ikmēneša aktu par izpildītajiem darbiem līdz kārtējā mēneša otrajai darba dienai, ievērojot faktiski izpildītos Darbus un Cenu tabulu (Pielikums Nr.1).
   5. Pēc visu Līguma Darbu izpildes tiek sastādīts un parakstīts Darbu nodošanas-pieņemšanas akts četros eksemplāros.
   6. Darbu nodošanas – pieņemšanas akta parakstīšana neatbrīvo Uzņēmēju no atbildības par slēptiem, akta parakstīšanas laikā nekonstatētiem trūkumiem, kā arī neatbrīvo Uzņēmēju no pienākuma veikt līgumsoda un/vai zaudējumu apmaksu.
2. **Izmaiņas Līgumā**

Puses, savstarpēji vienojoties, ir tiesīgas izdarīt izmaiņas Līgumā. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājums kļūst par Līguma neatņemamu sastāvdaļu.

1. **Īpašuma tiesības**
   1. Pasūtītājam ir īpašuma tiesības uz visiem šī Līguma ietvaros izstrādātajiem dokumentiem, veiktajām izpētēm, mērījumiem, datu analīzi un citu informāciju, neatkarīgi no šīs informācijas iegūšanas avota, izņemot gadījumus, kad Uzņēmējs ir ieguvis lietošanas tiesības uz licences vai patenta līguma pamata. Īpašuma tiesības uz Darbiem, t.sk. materiāliem/iekārtām pāriet Pasūtītājam ar to apmaksas brīdi.
   2. Visa informācija un dokumentācija, kuru Uzņēmējs saņem no Pasūtītāja vai iegūst Darbu izpildes procesā, ir konfidenciāla un izmantojama vienīgi Darbu izpildei. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā. Puses apņemas ievērot konfidencialitāti savstarpējās attiecībās. Puses vienojas, ka konfidencialitātes neievērošana ir rupjš Līguma noteikumu pārkāpums, kas cietušajai Pusei dod tiesības prasīt zaudējumu atlīdzību.
   3. Līguma numurs, Līguma veids, noslēgšanas datums, Līguma cena, Līguma darbu izpildes laiks ir trešajām personām publiski pieejama informācija.
2. **Līgumsods**
3. Ja Uzņēmējs nav izpildījis Darbus Darba uzdevumos un/vai šajā Līgumā un/vai tā pielikumos noteiktajos termiņos, Uzņēmējs maksā Pasūtītājam par katru nokavēto dienu līgumsodu 0,5% (nulle komats pieci procenti) apmērā no kavētā izpildījuma summas par katru nokavēto dienu, bet ne vairāk kā 10% (desmit procenti) no kavētā izpildījuma summas. Izdarot Līgumā noteiktos maksājumus, Pasūtītājs ir tiesīgs ieturēt aprēķināto līgumsodu.
4. Ja Pasūtītājs aizkavē šajā Līgumā noteiktos maksājuma termiņus, Pasūtītājs maksā Uzņēmējam par katru nokavēto dienu līgumsodu 0,5% (nulle komats pieci procenti) apmērā no nokavētā maksājuma summas par katru maksājuma kavējuma dienu, bet ne vairāk kā 10% (desmit procenti) no nokavētā maksājuma summas. Šajā punktā noteiktais līgumsods netiek aprēķināts gadījumos, kad Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un tādēļ maksājumu veikt nav iespējams.
5. Līgumsoda samaksa neatbrīvo Puses no turpmākās Līguma izpildes un zaudējumu atlīdzināšanas.
6. Līgumsods ir jāsamaksā 30 (trīsdesmit) dienu laikā pēc rēķina saņemšanas no cietušās Puses.
7. Ja Uzņēmējs, veicot Darbus, neievēro spēkā esošās darba aizsardzības, vides aizsardzības un/vai ugunsdrošības normas, Pasūtītājs saskaņā ar kārtībā K233 "Darbu, kurus veic darbuzņēmēji Ražošanas objektos, izpildes kārtība" noteikto procedūru izsaka Uzņēmējam brīdinājumu ar noteiktu termiņu pārkāpuma novēršanai. Gadījumā, ja Uzņēmējs neievēro brīdinājumā noteikto termiņu vai ja Uzņēmējs ir pieļāvis atkārtotu tāda paša veida pārkāpumu, kas ir fiksēts ar pārkāpuma protokolu, Uzņēmējs maksā Pasūtītājam soda naudu EUR 100.00 (viens simts *euro*, 00 centi) apmērā par katru pārkāpuma gadījumu. Pasūtītājs soda naudu ir tiesīgs ieturēt no Uzņēmējam izmaksājamās summas.

**16. Līguma izbeigšana**

16.1. Līgums var tikt izbeigts, Pusēm par to vienojoties vai šajā punktā noteiktajā kārtībā.

16.2. Pasūtītājs var ar rakstveida paziņojumu Uzņēmējam vienpusēji izbeigt Līgumu vai tā daļu, ja:

16.2.1. Uzņēmējs Līgumā noteiktajā termiņā un kārtībā nav iesniedzis Pasūtītājam atbilstošu Līguma izpildes nodrošinājumu vai tā pagarinājumu un apdrošināšanas līguma kopiju;

16.2.2. Uzņēmējs Līgumā noteiktajā termiņā nav uzsācis Darbu izpildi vai nespēj veikt Darbus Līgumā noteiktajos termiņos un ir sasniegts maksimālais Līgumsoda apmērs;

16.2.3. Uzņēmējs nepilda kādas Līgumā noteiktās saistības vai pienākumus, un ja Uzņēmējs šādu neizpildi nav novērsis 30 (trīsdesmit) dienu laikā pēc attiecīga rakstiska Pasūtītāja paziņojuma saņemšanas;

16.2.4. Uzņēmējs vai persona, kura ir Uzņēmēja valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt Uzņēmēju darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

16.2.4.1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos;

16.2.4.2. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi;

16.2.4.3. krāpšana, piesavināšanās vai noziedzīgi iegūtu līdzekļu legalizēšana;

16.2.4.4. terorisms, terorisma finansēšana, teroristu grupas izveide vai organizēšana, ceļošana terorisma nolūkā, terorisma attaisnošana, aicinājums uz terorismu, terorisma draudi vai personas vervēšana un apmācīšana terora aktu veikšanai;

16.2.4.5. cilvēku tirdzniecība;

16.2.4.6. izvairīšanās no nodokļu vai tiem pielīdzināto maksājumu nomaksas;

16.2.5. Uzņēmējs ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Uzņēmēju ir atbrīvojusi no naudas soda vai samazinājusi naudas sodu;

16.2.6. ir pasludināts Uzņēmēja maksātnespējas process, apturēta Uzņēmēja saimnieciskā darbība vai Uzņēmējs tiek likvidēts;

16.2.7. Uzņēmējs ar kompetentās institūcijas lēmumu, prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu un sodīts par pārkāpumu, kas izpaužas kā:

16.2.7.1. vienas vai vairāku personu nodarbināšana, ja tām nav nepieciešamās darba atļaujas vai tās nav tiesīgas uzturēties Eiropas Savienības dalībvalstī;

16.2.7.2. personas nodarbināšana bez rakstveidā noslēgta darba līguma, normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.

16.2.8. tiek konstatēts, ka Uzņēmējs, piedaloties iepirkuma procedūrā, ir sniedzis nepatiesu informāciju tā kvalifikācijas novērtēšanai;

16.2.9. tiek konstatēts, ka Uzņēmējs vai jebkurš no Uzņēmēja personāla, pārstāvjiem vai apakšuzņēmējiem jebkurai personai ir devis vai piedāvājis (tieši vai netieši) jebkāda veida kukuli, dāvanu, pateicības naudu, komisijas naudu vai citu vērtīgu lietu kā pamudinājumu vai atlīdzību par jebkādas darbības veikšanu vai neveikšanu, vai par labvēlības vai nelabvēlības izrādīšanu vai neizrādīšanu jebkādai personai saistībā ar Līgumu;

16.2.10. Uzņēmējs vai jebkurš no Uzņēmēja personāla, pārstāvjiem vai apakšuzņēmējiem likumā noteiktajā kārtībā ir atzīts par vainīgo prettiesiskā rīcībā saistībā ar Līguma izpildi;

16.2.11. Uzņēmējs vai jebkurš no Uzņēmēja personāla, pārstāvjiem vai apakšuzņēmējiem ir iesaistīts darījumu attiecībās, kas rada interešu konflikta situāciju attiecībā uz Līguma izpildi;

16.2.12. Uzņēmējam atbilstoši "Starptautisko un Latvijas Republikas nacionālo sankciju likumam" līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, ja tādēļ Līgumu izpildīt nav iespējams;

16.2.13. Uzņēmējs ir izdarījis smagu profesionālās darbības pārkāpumu, kas liek apšaubīt tā godīgumu, vai nav pildījis ar Pasūtītāju noslēgto iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams;

16.2.14. audita rezultātā (kamēr Līgums ir spēkā) tiek konstatētas pretlikumīgas darbības no Uzņēmēja puses saistībā ar Līguma izpildi.

16.3. Pasūtītājs ir tiesīgs vienpusēji izbeigt Līgumu ražošanas apstākļu dēļ, rakstiski paziņojot par to Uzņēmējam ne mazāk kā 30 (trīsdesmit) dienas iepriekš un minot izbeigšanas iemeslu.

16.4. Šajā punktā minētā Līguma izbeigšana neierobežo Pasūtītāja tiesības uz zaudējumu atlīdzību un līgumsodu (neattiecas uz Līguma 16.7.punktā noteikto izņēmumu).

16.5. Uzņēmējs 16.2. un 16.3. punktā minētā Līguma izbeigšanas gadījumā 5 (piecu) dienu laikā no 16.2. un 16.3.punktā minētā paziņojuma saņemšanas dienas nodod visu dokumentāciju, kura ir attiecināma uz Darbiem, kā arī nodod izpildītos Darbus. Pasūtītājs Darbus pieņem tādā apjomā, kādā tie ir izpildīti, atbilst Līguma noteikumiem, ir kvalitatīvi, un kurus Pasūtītājs var turpmāk izmantot, kā arī samaksā par pieņemtajiem Darbiem saskaņā ar nodošanas- pieņemšanas aktu un Cenu tabulu (Pielikums Nr.1), atskaitot no šīs summas Pasūtītājam pienākošos līgumsoda un zaudējumu atlīdzības apmēru. Darbu pieņemšana tiek noformēta ar Pušu parakstītu nodošanas – pieņemšanas aktu. Savstarpējie norēķini tiek veikti 30 (trīsdesmit) dienu laikā no iepriekšminētā akta parakstīšanas dienas.

16.6. Gadījumā, ja Līgums tiek izbeigts Līguma 16.2.1.-16.2.14.punktos minētajos gadījumos, Pasūtītājs ir tiesīgs piemērot Uzņēmējam līgumsodu 10% apmērā no Līguma cenas.

16.7. Puses nenes atbildību viena pret otru par saistību izpildes nokavējumu vai saistību neizpildi vispār, ja Puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu vai saistību neizpildi vispār COVID-19 izplatības vai ar tā ierobežošanu saistīto pasākumu dēļ, tajā skaitā, Puse nepiemēro otrai Pusei kavējuma procentus, līgumsodus un neprasa minēto iemeslu dēļ radīto zaudējumu vai citu izmaksu atlīdzināšanu. COVID-19 ietekmētajai Pusei ir pienākums nekavējoties informēt otru Pusi par saistību izpildes nokavējuma termiņiem un plānotajiem Darbu izpildes termiņiem un/vai saistību neizpildes apstākļiem. COVID-19 ietekmētajai Pusei ir pienākums pēc otras Puses pieprasījuma pierādīt paziņojumā norādītos apstākļus, tajā skaitā to, ka cēlonis saistību izpildes nokavējumam vai saistību neizpildei vispār ir COVID-19 un ka tā ir rīkojusies ar atbilstošu profesionālo rūpību, lai novērstu saistību izpildes nokavējumu vai saistību neizpildi. Gadījumā, ja COVID-19 izplatības vai ar tā ierobežošanu saistīto pasākumu dēļ Pusēm nav iespējams turpināt saistību izpildi, Pusēm vienojieties ir tiesības izbeigt Līgumu.

1. **Force Majeure (Nepārvarama vara)**
   1. Puses nav pakļautas zaudējumu atlīdzībai, nokavējuma procentu vai līgumsoda samaksai, ja Līguma izpilde ir nokavēta vai Līgums nav ticis pienācīgi izpildīts Force Majeure gadījumā. Šī punkta noteikumi nav attiecināmi uz gadījumiem, kad Force Majeure ir radusies jau pēc tam, kad attiecīgā Puse ir nokavējusi saistību izpildi.
   2. Šajā punktā Force Majeure nozīmē nekontrolējamu notikumu, kurš nevarēja tikt paredzēts un kuru attiecīgā Puse nevar iespaidot, un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi, tādi kā, bet ne tikai: kari, revolūcijas, terorakti, epidēmija, ugunsgrēki, plūdi, likumdevēja, izpildinstitūciju un tiesu darbības un to pieņemtie akti.
   3. Par Force Majeure apstākli nevar tikt atzīta apakšuzņēmēju, piegādātāju un citu iesaistīto personu saistību neizpilde vai nesavlaicīga izpilde.
   4. Ja izceļas Force Majeure situācija, Puse, kura nevar veikt Līguma izpildi, nekavējoties, bet ne vēlāk kā 7 (septiņu) dienu laikā, rakstiski paziņo otrai Pusei par šādiem apstākļiem, to cēloņiem un paredzamo ilgumu. Ja Puses nav vienojušās savādāk, tad abas Puses turpina pildīt savas saistības saskaņā ar Līgumu tādā apmērā, kādā to nav ierobežojusi Force Majeure. Attiecībā uz pārējām Līguma saistībām to izpildes laiks tiek pagarināts par laika periodu, kas nepārsniedz termiņu, kādā darbojas Force Majeure apstākļi.
   5. Gadījumā, ja Force Majeure apstākļu ietekme turpinās ilgāk par 4 (četriem) mēnešiem un Puses neredz iespēju turpināt šī Līguma izpildi, jebkurai no Pusēm ir tiesības vienpusēji izbeigt Līgumu.
2. **Fizisko personu datu aizsardzība**
   1. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību un uz Pusēm attiecināmo juridisko pienākumu izpildi, ievērojot tiesību normatīvajos aktos un Pielikumā Nr.4. noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
   2. Pasūtītājs apstrādā Uzņēmēja darbinieku vai apakšuzņēmēju darbinieku personas datus saskaņā ar Pasūtītāja izstrādātājiem un mājaslapā izvietotajiem Klientu personas datu apstrādes principiem šādiem mērķiem, bet ne tikai: Caurlaižu režīma nodrošināšana, Līguma Darbiem noteiktās zonas piekļuves nodrošināšana, Darba aizsardzības reģistrācijas un uzskaites žurnālu uzturēšana, Līguma izpildei nepieciešamās dokumentācijas uzturēšana, izmantošana un saglabāšana, personāla kvalifikācijas pārbaude, AS "Latvenergo" objektu apsardzes nodrošināšana.
   3. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu.
   4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
   5. Ja saskaņā ar tiesību normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien tiesību normatīvie akti to neaizliedz.
   6. Pasūtītājs un Uzņēmējs vienojas, ka Pasūtītājs tā darbības un šī Līguma izpildes nodrošināšanai var nodot no Uzņēmēja saņemtos fizisko personu datus personām (Apstrādātājiem), kas sniedz Pasūtītājam pakalpojumus tā darbības un šī Līguma izpildes nodrošināšanai.
   7. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un tiesiskais pamats tos apstrādāt šī Līguma izpildes nodrošināšanai, ja vien nepastāv cits tiesiskais pamats šādu datu apstrādei.
   8. Puses apņemas veikt fizisko personu datu apstrādi saskaņā ar Pielikumā Nr.4 noteiktajiem Fizisko personu datu aizsardzības noteikumiem. Uzņēmējs nodrošina un atbild par fizisko personu datu aizsardzības noteikumu ievērošanu no savu darbinieku un apakšuzņēmēju puses.
3. **Piemērojamie normatīvie akti un strīdu atrisināšanas kārtība**
   1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
   2. Ja Puses 60 (sešdesmit) dienu laikā nespēj strīdu atrisināt savstarpēju pārrunu rezultātā, Puses to risina Latvijas Republikas normatīvajos aktos noteiktā kārtībā.
   3. Līgums ir noslēgts, tiek interpretēts un pildīts saskaņā ar Latvijas Republikas tiesību aktiem. Kādam no šī Līguma noteikumiem zaudējot spēku tiesību normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumu spēkā esošo tiesību normatīvo aktu prasībām.
4. **Līguma noslēgšana un spēkā esamība**
   1. Līgums kopā ar pielikumiem ir parakstīts ar drošu elektronisku parakstu un satur laika zīmogu. Izpildītājs ar drošu elektronisku parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Pasūtītāja e-pasta adresi: kanceleja@latvenergo.lv. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
5. **Pušu adreses un paziņojumi**
   1. Informācijas apmaiņa starp Pusēm Līguma ietvaros notiek elektroniskā veidā, Projekta vadītājam nosūtot informāciju uz otras Puses Projekta vadītāja Līgumā norādīto e-pasta adresi, bet paziņojumiem, kas saistīti ar izmaiņām Darbu apjomā, Līguma cenā, Darbu izpildes termiņos un apakšuzņēmējos, vai par Darbu vadītāja, Projekta vadītāja maiņu, ir jābūt noformētiem rakstiski, nosūtītiem elektroniski uz otras Puses Projekta vadītāja e-pasta adresi un to oriģināliem jābūt nodotiem personīgi vai nosūtītiem ierakstītā vēstulē. Dokuments vai informācija tiek uzskatīta par paziņotu nākamajā darba dienā pēc e-pasta nosūtīšanas uz Projekta vadītāja e-pasta adresi, ja tā oriģināls ir nodots personīgi vai nosūtīts ierakstītas vēstules veidā, domstarpību gadījumā dokuments vai informācija tiks uzskatīta par paziņotu paziņošanas brīdī spēkā esošā Paziņošanas likumā noteiktajos termiņos.
   2. Gadījumā, ja kādai no Pusēm tiek mainīts juridiskais statuss, Puses darbinieku pārstāvības tiesības, vai kādi Līgumā minētie Pušu rekvizīti, tajā skaitā kredītiestādes norēķinu konti, telefona numuri, e-pasta adreses, juridiskās adreses u.c., tad tā Puse nekavējoties rakstveidā paziņo par to otrai Pusei. Ja tiek mainīti Uzņēmēja (Latvijas Republikas rezidenta) norēķinu rekvizīti un tie atrodas ārpus Latvijas Republikas, Uzņēmēja pienākums ir kopā ar šādu paziņojumu iesniegt Pasūtītājam apliecinātu izdruku/izziņu no Valsts ieņēmumu dienesta Elektroniskās deklarēšanas sistēmas (VID EDS), ka šādi norēķinu rekvizīti ir reģistrēti Valsts ieņēmumu dienestā. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā punktā minētie noteikumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
   3. Visiem paziņojumiem, ko kāda no Pusēm nosūta otrai, ir jābūt nosūtītai uz šādu adresi, ja vien saņēmēja Puse nav iepriekš norādījusi citādi:

|  |  |
| --- | --- |
| **Pasūtītājs:**  **AS "Latvenergo"**  Vienotais reģ. Nr.: 40003032949  PVN reģ. Nr.: LV40003032949  *Juridiskā adrese:* Pulkveža Brieža iela 12,  Rīga, LV-1230  *Banka:* AS "SEB banka"  Bankas kods: UNLALV2X  Norēķinu konts: LV24UNLA0001000221208  e-pasts: info@latvenergo.lv  \_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_/  *\_\_\_\_\_\_\_\_\_\_\_\_\_\_\_\_\_\_\_\_\_\_\_/*\_\_\_\_\_\_\_/ | **Uzņēmējs:**  **SIA "EMPOWER"**  Vienotais reģ. Nr.: 50003563201  PVN reģ. Nr.: LV50003563201  *Juridiskā adrese:* Sila iela 1a,  Rīga, LV-1057  *Banka:* AS "SEB banka"  Bankas kods: UNLALV2X  Norēķinu konts: LV88UNLA0050001224086  e-pasts: [empower@empower.lv](mailto:empower@empower.lv)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_/ |